Edward Snowden

Edward Joseph Snowden (født 1983) er en amerikansk IT-tekniker og varsler som jobbet i Booz Allen Hamilton og var utplassert i National Security Agency da han lekket graderte opplysninger om det amerikanske etterretningsprogrammet PRISM til The Guardian og The Washington Post i juni 2013. Siden 2022 har han også vært russisk statsborger. 

miniatyr|Ett av de graderte dokumentene som ble lekket.

Grunnleggeren av Wikileaks, Julian Assange, gikk 10. juni ut og erklærte sin støtte til Snowden: «Edward Snowden er en helt, som avslørte en av de mest alvorlige hendelsene av dette tiåret - en snikende dannelse av en overvåkingstat.» Daniel Ellsberg, som sto for lekkasjen av de såkalte Pentagon-papirene i 1971, kalte Snowdens lekkasje den viktigste i USAs historie.Daniel Ellsberg (10. juni 2013): Edward Snowden: saving us from the United Stasi of America. The Guardian. «In my estimation, there has not been in American history a more important leak than Edward Snowden's release of NSA material – and that definitely includes the Pentagon Papers 40 years ago. » Speakeren i Representantenes hus, republikaneren John Boehner, kalte Snowden en forræder.Luke Johnson (11. juni 2013): John Boehner: Edward Snowden Is A 'Traitor'. The Huffington Post Demokraten Dianne Feinstein, som leder Senatets etterretningskomité, har kalt lekkasjen «en forrædersk handling».Jeremy Herb og Justin Sink (10. juni 2013): Sen. Feinstein calls Snowden's NSA leaks an 'act of treason'. The Hill. Men mange politikere, både fra Demokratene og Republikanerne, har støttet ham.

24. juni 2013 ble det kjent at Snowden hadde hoppet av og søkt politisk asyl i Ecuador.Snowden søker politisk asyl i Ecuador – VG Nett

2. juli 2013 ble det kjent at Snowden hadde søkt asyl i en rekke andre land: Bolivia, Brasil, Cuba, Finland, Frankrike, Kina, India, Irland, Italia, Nederland, Nicaragua, Norge, Polen, Spania, Sveits, Tyskland, Venezuela og Østerrike.– Snowden har søkt asyl i Norge – NRK.no Norske myndigheter avslo asylsøknaden på formelt grunnlag samme dag, under henvisning til at norsk lov ikke åpner for å søke asyl i Norge fra utlandet.UDI avslår søknaden fra Snowden – UDI.noUDI avslår Snowdens asylsøknad  – VG Nett

6. juli 2013 ble det kjent at Snowden fikk asyl i Venezuela. Noen timer etter det ble kjent at han mottok asyl fra Venezuela, ble det også kjent at han fikk asyl i Nicaragua og Bolivia.The Guardian: Venezuela, Nicaragua and Bolivia offer asylum to Edward Snowden 

President Nicolás Maduro av Venezuela kom med denne uttalelsen som følge av innvilgelsen av asyl til Snowden, ifølge TV 2:

«Han har fortalt sannheten, i opprørerens ånd, om at USA spionerer på hele verden. Hvem er den skyldige? En ung mann som fordømmer krigsplaner, eller den amerikanske regjeringen som bevæpner terroristene i den syriske opposisjonen, som er mot folket og den legitime presidenten Bashar al-Assad?»

Snowden benyttet seg av e-post-tjenesten Lavabit da han lekket dokumentene fra NSA.

I 2014 var han kilde til journalisten Glenn Greenwalds bok Overvåket: Edward Snowden, NSA og overvåkningsstaten. I 2019 utgav Snowden boka Systemfeil. 

 Norges behandling av Edward Snowden 
I 2013 avslo daværende justisminister Grete Faremo P.E.N.s initiativ om å hente Snowden til Norge som en overføringsflyktning. Formelt var det UDI som sto for avslaget.

I 2015 mottok Snowden Bjørnsonprisen, men han valgte å ikke reise til Norge for å motta den i egen person da hverken statsminister Erna Solberg eller justisminister Anders Anundsen kunne gi ham noen garanti for reisen. Justisministeren henviste Bjørnstjerne Bjørnson-Akademiet, som hadde kommet med henstillingen, om å ta saken opp med domstolene.

 Ossietzkypris-affæren 2016 
Da det ble kjent at Snowden ble tildelt Ossietzkyprisen av Norsk PEN for 2016, ble det raskt reist spørsmål om hvorvidt Snowden også denne gangen ville bli nektet garantier for sin sikkerhet av norske myndigheter fra å bli utlevert til USA. Snowdens norske støttespillere, Norsk Redaktørforening, Norsk Journalistlag og Norsk Presseforbund, engasjerte Advokatfirmaet Schjødt som tok ut stevning mot Staten ved Justisdepartementet på vegne av Snowden. Den 27. juni 2016 avviste tingrettsdommer Inga Bejer Engh saken, som ble holdt i Oslo tingrett, og idømte Snowden å betale statens saksomkostninger på 7.000 kroner.

Den 28. september ble anken enstemmig forkastet i Borgarting lagmannsrett, hvor lagdommer Fanny Platou Amble, Harald Georg Venger og Svein Kristensen også idømte Snowden å betale saksomkostninger pålydende  kroner. Den 25. november kom den endelige avgjørelsen fra Høyesterett. Anken ble forkastet enstemmig av høysterettsdommer Bergljot Webster, Magnus Matningsdal og Wilhelm Matheson som idømte Snowden å betale staten, ved Justis- og beredskapsdepartementet,  kroner i saksomkostninger. Regjeringsavokat Christian Reusch sa seg fornøyd med kjennelsen som han mente ikke bar preg av å være politisk motivert. Saken ble også omtalt av utenlandsk presse.

Snowden skal ifølge Dagbladet ha sagt i et intervju med Brennpunkt at det var trist at Norge nektet ham å komme til Norge på en trygg måte for å få tildelt prisen.

Han fikk til slutt Ossietzky-prisen i Moskva den 27. april 2017 på et hotellrom leid av Norsk PEN.

 Priser 
 2014 – Right Livelihood Award
 2015 – Bjørnsonprisen
 2016 –  Ossietzkyprisen

 Litteratur  
 Edward Snowden Systemfeil (oversatt av Lene Stokseth) Aschehoug 2019 
 Glenn Greenwald Overvåket: Edward Snowden, NSA og overvåkningsstaten Cappelen Damm 2014 Originaltittel No place to hide - Edward Snowden, the NSA and the U.S. surveillance state 

 Referanser 

 Eksterne lenker 




  Snowden-lekkasjene, nyhetslogg hos nrk.no (Besøkt 20. juli 2014)
  Global surveillance  oversikt over lekkasjer og kommentarer utarbeidet ved Universitetsbiblioteket i Oslo.



Kategori:Embets- og tjenestemenn fra USA
Kategori:Personer tilknyttet NSA
Kategori:Personer tilknyttet etterretning
Kategori:Personer i databransjen
Kategori:Dokumentlekkasjer
Kategori:Varslere (arbeidsliv)
Kategori:Russere